CELEX: C2005/082/09
Language: sk
Date: 2005-04-02 00:00:00
Title: Rozsudok Súdneho dvora (šiesta komora) z 27. januára 2005 vo veci C-59/04: Komisia Európskych spoločenstiev proti Francúzskej republike (Nesplnenie povinnosti členským štátom — Smernica 2001/29/ES — Zosúladenie niektorých aspektov autorských práv a s nimi súvisiacich práv v informačnej spoločnosti — Neprebratie smernice v stanovenej lehote)

2.4.2005   
            
            
               SK
            
            
               Úradný vestník Európskej únie
            
            
               C 82/5
            
         
      ROZSUDOK SÚDNEHO DVORA
   
   (šiesta komora)
   z 27. januára 2005
   vo veci C-59/04: Komisia Európskych spoločenstiev proti Francúzskej republike (1)
   
   (Nesplnenie povinnosti členským štátom - Smernica 2001/29/ES - Zosúladenie niektorých aspektov autorských práv a s nimi súvisiacich práv v informačnej spoločnosti - Neprebratie smernice v stanovenej lehote)
   (2005/C 82/09)
   Jazyk konania: francúzština
   Vo veci C-59/04, Komisia Európskych spoločenstiev (splnomocnená zástupkyňa: K. Banks) proti Francúzskej republike (splnomocnení zástupcovia: G. de Bergues a A. Bodard-Hermant), predmetom ktorej je žaloba o nesplnenie povinnosti podľa článku 226 ES, podaná 11. februára 2004, Súdny dvor (šiesta komora) v zložení: predseda šiestej komory A. Borg Barthet, sudcovia J.-P. Puissochet a J. Malenovský (spravodajca), generálny advokát: A. Tizzano, tajomník: R. Grass, vyhlásil dňa 27. januára 2005 rozsudok, ktorého výrok znie:
   
               1.
            
            
               Francúzska republika si tým, že neprijala zákony, iné právne predpisy alebo správne opatrenia na dosiahnutie súladu s článkom 5 ods. 1 a článkami 6 a 7 smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti, nesplnila povinnosti, ktoré jej vyplývajú z tejto smernice.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Každý účastník konania znáša svoje trovy.
            
         
      (1)  Ú. v. EÚ C 71, 20.3.2004